Държавен вестник, бр. 81, 2005 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  81
Договор за банкова карта
Чл. 19. (1) С договора за банкова карта
издателят се задължава да извършва по на-
реждане на оправомощения държател опера-
ции по чл. 10, ал. 1, като операциите по чл. 10,
ал. 1, т.1 и 2 трябва да могат да се извършват
с всички банкови платежни карти.
(2) Оправомощеният държател се задължава:
1. да ползва банковата карта само лично в
съответствие с условията за нейното издава-
не и ползване и да я пази с грижата на добър
стопанин;
2. да пази в тайна своя ПИН и да вземе
всички необходими мерки срещу узнаването
му от други лица;
3. незабавно да уведомява след узнаването
издателя и/или обслужващия го системен кар-
тов оператор за:
а) унищожаване, изгубване, кражба, отне-
мане по друг начин, подправяне или използ-
ване по друг неправомерен начин на банко-
вата карта, както и за узнаване на ПИН от
трето лице;
б) извършването на операция с банковата
карта, която не е одобрена от оправомощения
държател;
в) установена от него грешка или нередов-
ност при воденето на сметката от издателя.
4. да не записва своя ПИН по начин, който
дава възможност за узнаването му от друго
лице, включително върху банковата карта или
върху каквато и да е вещ, която носи заедно с
банковата карта;
5. да осигурява покритие за банковата смет-
ка, открита за картата, включително и чрез
кредит от издателя.
(3) Уведомленията по ал. 2, т. 3 се извърш-
ват по телефон, факс или телекс, или чрез пис-
мено заявление пред издателя или обслужва-
щия го системен картов оператор. Издателят и
обслужващият го системен картов оператор са
длъжни да осигурят възможност за получава-
не на уведомленията по ал. 2, т. 3 по всяко вре-
ме на денонощието чрез предварително посо-
чени телефонни, телефаксни и телексни номе-
ра, както и да определят ред за доказване на
уведомленията, включително времето на полу-
чаването им, които предварително да доведат
до знанието на оправомощения държател.
(4) Издателят и обслужващият го системен
картов оператор са длъжни след получаване
на уведомление да вземат всички необходими
мерки за спиране на по-нататъшното използ-
ване на банковата карта, дори и оправомоще-
ният държател да е действал умишлено или
при груба небрежност.
Покритие и лимит
Чл. 20. (1) Оправомощеният държател може
да тегли пари от терминално устройство АТМ
до размера на определената за него макси-
мална сума за денонощие (лимит) и да из-
вършва плащания от терминално устройство
ПОС до размера на определената за него мак-
симална сума за определен период или за една
сделка (лимит).
(2) При условията на ал. 1 оправомоще-
ният държател може да извършва плащания
с банкова карта до размера на покритието по
сметката му и/или до предварително догово-
рен с банката кредитен лимит.
(3) Издателят може едностранно да проме-
ня лимитите по ал. 1, за което незабавно уве-
домява оправомощения държател. Промяна-
та влиза в сила, ако оправомощеният държа-
тел не възрази в срок 30 дни след получаване
на уведомлението.
(4) Размерът на покритието и лимитите по
сметката се съобщават от издателя на обс-
лужващия го системен картов оператор.
Задължения за издателя след извършване
на операция с банкова карта
Чл. 21. (1) След извършване на всяка опе-
рация с банкова карта издателят осигурява
възможност за писмено уведомяване на
оправомощения държател най-малко за:
1. вида, датата, часа и номера на операци-
ята, така че оправомощеният държател да
може да я идентифицира еднозначно, както и
за терминалното устройство, чрез което опе-
рацията е била извършена;
2. сумата на операцията, с която е била
задължена сметката на оправомощения дър-
жател, включително сумата в чужда валута.
(2) Издателят осигурява възможност за
писмено уведомяване на оправомощения дър-
жател за всяка извършена операция относно:
1. сумата на таксите и комисионите;
2. обменния курс, използван при операция-
та с чуждестранна валута.
(3) Издателят осигурява на оправомоще-
ния държател възможност за проверка на
последните операции за определен период от
време, извършени с банковата карта, както
и за салдото по сметката на оправомощения
държател.
Задължение за уведомление
Чл. 22. Издателят уведомява в най-кратък
възможен срок обслужващия го системен кар-
тов оператор за датата на изтичане на срока
на картата или за датата на прекратяване на
договора за банкова карта, когато това е ста-
нало предсрочно, като от този момент об-
служващият системен картов оператор спира
авторизирането на операциите с тази карта.
Връщане на картата
Чл. 23. При изтичане срока на картата оп-
равомощеният държател я връща на издателя
в договорен с него срок, а при предсрочно
прекратяване на договора за банкова платеж-
на карта тя се връща в деня на предсрочното
прекратяване.